РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 13

от дистанционното заседание чрез видеоконферентна връзка
на комисия „Съдебна карта, натовареност и съдебна статистика”
към Съдийската колегия на Висшия съдебен съвет,
проведено на 06 октомври 2022 г.

Днес, 06 октомври 2022 г. от 10:00 часа се проведе дистанционно заседание чрез видеоконферентна връзка на комисия „Съдебна карта, натовареност и съдебна статистика” към съдийската колегия на Висшия съдебен съвет в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА-отсъства
ДРАГОМИР КОЯДЖИКОВ
БОЯН НОВАНСКИ	
От администрацията на Висшия съдебен съвет присъстват експертните сътрудници към комисията: Арсения Тодорова – началник отдел „САОД“ в дирекция „ИТСС“, Мирослав Младенов – системен администратор в отдел „САОД“ в дирекция „ИТСС“, Илияна Иванова – главен експерт-статистик в отдел „САОД“ в дирекция „ИТСС“ и Ива Ризова – младши експерт-юрисконсулт в отдел „САОД“ в дирекция „ИТСС“.

Заседанието протече при следния дневен ред:

1. Анализ на натовареността на съдилищата за 2021 г.
(Отложена с решение на КСКНСС по протокол № 11/20.07.2022 г., т.2)

2. Обобщени становища във връзка с решения на СК на ВСС по протокол № 19/11.05.2022 г., т. 17 и протокол № 22/31.05.2022 г.,  т. 8 за откриване на процедура по оптимизиране структурата и организацията на дейността на районните съдилища от съдебния район на Окръжен съд – Стара Загора, Окръжен съд – Ямбол, Окръжен съд-Хасково, Окръжен съд – Добрич и ОС – Габрово.

3. Предложение относно изготвяне на проектобюджет на съдебната власт за 2023 г. и бюджетни прогнози за 2024 г. и 2025 г., във връзка с дейността на КСКНСС към СК на ВСС.

4. Становище от административния ръководител на ОС – Плевен относно заявление от административния ръководител на РС – Червен бряг с вх.№ ВСС-2963/01.08.2022 г. за прекратяване на командироването на съдия от РС – Червен бряг в СРС на основание чл. 30, ал. 5, т. 18 от ЗСВ.
(Отложена с решение на КСКНСС по протокол № 10/06.07.2022 г., т.8)

5. Предложение от отдел „САОД“, дирекция „ИТСС“ в АВСС във връзка с решение по т. 26 от протокол № 45/14.12.2021 г. на СК на ВСС.

6. Предложение от административния ръководител на Софийски военен съд за  допълване на решение по т. 30 от протокол № 32/13.09.22 г. на СК на ВСС относно Приложение 2.2 от ПОНС и допълване на Приложение № 1 на отчетните форми – Отчет за наказателни дела I инстанция на Военен съд.
(Писмо вх. № ВСС – 13041/20.09.2022г.)

7. Писмо от г-н Драгомир Кояджиков-член на ВСС и член на работната група за промени в ЕИСС относно решение по протокол № 7/15.06.2022 г., т. 1 на работната група.
(Отложена с решение на КСКНСС по протокол № 11/20.07.2022 г., т.3)

8. Проект на Правила за предоставяне на достъп до специализирана информационна система за мониторинг и анализ (СИСМА) във връзка с решение по т. 8 от протокол № 17/12.09.2022 г. на КПВ към ПВСС.

9. Предложение от отдел „САОД“, дирекция „ИТСС“ в АВСС във връзка с предоставяне на достъп до ЕИСС.

10. Писмо от Министерство на правосъдието относно въвеждане на децентрализирана информационна система, посочена в Регламент (ЕС) 2020/1783 и Регламент (ЕС) 2020/1784.
(Отложена с решение на КСКНСС по протокол № 10/06.07.2022 г., т.16)

11. Писмо от г-жа Екатерина Николова - съдия при Районен съд – Благоевград относно прилагане на  Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г. и изменени с решение по протокол № 2/25.01.2022 година.
(Писмо вх. № ВСС – 5879/23.08.2022г.)

12. Искане от комисия „Управление на собствеността“ към ПВСС относно изразяване на становище от КСКНСС към СК на ВСС във връзка с иницииране на бъдещи структурни реформи в съдебния район на ОС – Бургас.

По дневния ред: 

1. ОТНОСНО: Анализ на натовареността на съдилищата за 2021 г.
(Отложена с решение на КСКНСС по протокол № 11/20.07.2022 г., т.2)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1. Приема Анализ на натовареността на съдилищата през 2021 г., изготвен съгласно чл. 30, ал. 5, т. 12 от Закона за съдебната власт.

1.2. Предлага на Съдийската колегия на Висшия съдебен съвет да приеме следните решения: 

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ПРИЕМА Анализ на натовареността на съдилищата през 2021 г., изготвен на основание чл. 30, ал. 5, т. 12 от Закона за съдебната власт.

1.2. Анализът на натовареността на съдилищата през 2021 г. ДА СЕ ПУБЛИКУВА на интернет страницата на Висшия съдебен съвет в раздел „Постоянни комисии“, „Комисия съдебна карта, натовареност и съдебна статистика“, „Анализи и доклади“.

2. ОТНОСНО:  Обобщени становища във връзка с решения на СК на
ВСС по протокол № 19/11.05.2022 г., т. 17 и протокол № 22/31.05.2022 г.,  т. 8 за откриване на процедура по оптимизиране структурата и организацията на дейността на районните съдилища от съдебния район на Окръжен съд – Стара Загора, Окръжен съд – Ямбол, Окръжен съд-Хасково, Окръжен съд – Добрич и ОС – Габрово.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1. Приема за сведение обобщените становища и постъпилите от комисия „Управление на собствеността“ към ПВСС доклади. 

2. Внася докладите по обобщените становища на заинтересованите страни ведно с постъпилите от комисия „Управление на собствеността“ към ПВСС доклади в заседание на Съдийската колегия на Висшия съдебен съвет, насрочено за 11.10.2022 г., за обсъждане. 

3. ОТНОСНО: Предложение относно изготвяне на проектобюджет на съдебната власт за 2023 г. и бюджетни прогнози за 2024 г. и 2025 г., във връзка с дейността на КСКНСС към СК на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

3.1. Приема за сведение извлечение по т. 6 от протокол №32/24.08.2022 г. на комисия „Бюджет и финанси“ към ПВСС. 

3.2. Потвърждава решението на КСКНСС по т. 13.2 от протокол № 3/09.02.2022 г.

3.3. Да се уведоми комисия „Бюджет и финанси“ към ПВСС за взетото решението по т. 3.2.

4. ОТНОСНО:  Становище от административния ръководител на ОС – Плевен относно заявление от административния ръководител на РС – Червен бряг с вх.№ ВСС-2963/01.08.2022 г. за прекратяване на командироването на съдия от РС – Червен бряг в СРС на основание чл. 30, ал. 5, т. 18 от ЗСВ.
(Отложена с решение на КСКНСС по протокол № 10/06.07.2022 г., т.8)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

4.1. Да се отправи запитване до Комисията по атестирането и конкурсите към СК на ВСС, какво становище е изразено във връзка с решение на СК на ВСС по протокол № 36/04.10.2022 г., т. 19.1.3.1.

4.2. Отлага разглеждането на точката за следващо заседание на комисията.

5. ОТНОСНО: Предложение от отдел „САОД“, дирекция „ИТСС“ в АВСС във връзка с решение по т. 26 от протокол № 45/14.12.2021 г. на СК на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

5.1. Да се изиска информация от административните ръководители на апелативните, окръжните, районните и военните съдилища, съдържаща се в справка „Натовареност общо“ в модул „Натовареност“ в ЕИСС за периода 01.01.2022 год. – 30.09.2022 год. включително.
5.2. Информацията по т. 5.1 да бъде предоставена от административните ръководители в двуседмичен срок от получаването на писмото във формат „Excel”.
5.3. Възлага на експертите в отдел „Статистически анализ и обработка на данни“ в АВСС да обобщят постъпилите справки по т. 5.1 и да ги внесат в заседание на КСКНСС за обсъждане.
5.4. Отлага разглеждането на точката за следващо заседание на комисията.

6. ОТНОСНО: Предложение от административния ръководител на Софийски военен съд за допълване на решение по т. 30 от протокол № 32/13.09.22 г. на СК на ВСС относно Приложение 2.2 от ПОНС и допълване на Приложение № 1 на отчетните форми – Отчет за наказателни дела I инстанция на Военен съд.
(Писмо вх. № ВСС – 13041/20.09.2022 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

6.1. Приема за сведение писмото от полк. Мадлен Димитрова – административен ръководител на Софийски военен съд. 

6.2. Възлага на отдел „ЕИСС“ към АВСС да извърши проверка относно достъпа и възможността на военните и военно-апелативните съдилища да образуват дела в ЕИСС по групи 1 и 1А от Приложение 2.2 от ПОНС. 

6.3. Изпраща на постоянната работна група по наказателни дела, сформирана с решение на комисията по т. 7 от протокол № 7/27.05.2020 г., писмо с вх. № ВСС- 13041/20.09.2022 г. от административния ръководител на Софийски военен съд, за преценка и изразяване на становище относно необходимостта от изменение на отчетните форми за военните съдилища.

6.4. Отлага разглеждането на точката за следващо заседание на комисията.

7. ОТНОСНО: Писмо от г-н Драгомир Кояджиков-член на ВСС и член на работната група за промени в ЕИСС относно решение по протокол № 7/15.06.2022 г., т. 1 на работната група.
(Отложена с решение на КСКНСС по протокол № 11/20.07.2022 г., т.3)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

7.1. Одобрява изготвения от отдел „САОД“, дирекция „ИТСС“ в АВСС, проект на заявка за промяна съгласно Процедурата за управление на заявки за промяна в ЕИСС. 

7.2. Изпраща на отдел „ЕИСС“ към АВСС одобрената заявката, за последващи действия.

7.3. Изпраща на комисия „Професионална квалификация и информационни технологии“ към ПВСС одобрената заявката, за сведение.

7.4. Да се отправи официално запитване до комисия „Професионална квалификация и информационни технологии“ към ПВСС, по какъв начин ще бъде решен въпроса с гаранционната отговорност на „Информационно обслужване“ АД по отношение на определени функционалности и модули в ЕИСС. 

8. ОТНОСНО: Проект на Правила за предоставяне на достъп до специализирана информационна система за мониторинг и анализ (СИСМА) във връзка с решение по т. 8 от протокол № 17/12.09.2022 г. на КПВ към ПВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

8.1. Изразява положително становище по изготвения от администрацията на ВСС проект на Правила за предоставяне на достъп на органите на съдебната власт до Специализирана информационна система за мониторинг и анализ (СИСМА). 

8.2. Да се изпрати решението на комисията по т. 8.1  на Комисията по правни въпроси към пленума на ВСС, за последващи действия. 

9. ОТНОСНО: Предложение от отдел „САОД“, дирекция „ИТСС“ в АВСС във връзка с предоставяне на достъп до ЕИСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	9.1. Да се изпрати писмо до административните ръководители на апелативните, окръжните, районните и военните съдилища, с молба за осигуряване право на достъп на Арсения Тодорова – началник отдел „САОД“, дирекция „ИТСС“ в АВСС до модул „Справки“ в ЕИСС, чрез създаване на потребителски профил.
	
10. ОТНОСНО: Писмо от Министерство на правосъдието относно въвеждане на децентрализирана информационна система, посочена в Регламент (ЕС) 2020/1783 и Регламент (ЕС) 2020/1784.
(Отложена с решение на КСКНСС по протокол № 10/06.07.2022 г., т.16)

	МОТИВИ: Във Висшия съдебен съвет е постъпило писмо от Министерство на правосъдието с искане да се предприемат необходимите действия за въвеждане и осигуряване на условия за функциониране на децентрализирана информационна система за сътрудничеството между съдилищата в различните държави членки на Европейския съюз. Функциите и целите на децентрализираната информационна система са описани и конкретизирани в Регламент (ЕС) 2020/1783 и Регламент (ЕС) 2020/1784. 
Посочените Регламенти установяват директен контакт между компетентните органи на молещата и замолената страна във връзка със събирането на доказателства и връчването на документи.
	С влизането в сила от 01.07.2022 г. на Регламент (ЕС) 2020/1783 и Регламент (ЕС) 2020/1784 се заменят съответно Регламент (ЕО) 1206/2001 относно сътрудничеството между съдилища на държавите-членки при събирането на доказателства по граждански или търговски дела и Регламент (ЕС) 1393/2007 относно връчване в държавите-членки на съдебни и извънсъдебни документи по граждански или търговски дела (връчване на документи). 
В утвърдените статистически отчетни форми на районните и окръжните съдилища в Приложение 2 – „Граждански дела“ се събира информация за процедури по цитираните Регламенти, както следва: 
- чрез статистическите отчетни форми за дейността на районните съдилища в глава „Частни производства - регламенти“ се събират данни по шифър 1201-1 „Процедура по Регламент 1393/2007 г.“ (включващ чл. 611, ал. 3 ГПК) и шифър 1202-1 „Процедура по Регламент 1206/2001 г.“ (включващ чл. 617, ал. 1 ГПК) от Номенклатурата на статистическите кодове по граждански, търговки и фирмени дела; 
- чрез статистическите форми за дейността на окръжните съдилища в глава „Частни производства“ се събират данни по шифър 1010-1 „Молба за събиране на доказателства съгласно чл. 17 от Регламент /ЕО/ №1206/2001 г.“ (включващ чл. 617, ал. 2 ГПК) от Номенклатурата на статистическите кодове по граждански, търговки и фирмени дела. 
Предвид отмяната на Регламент (ЕО) 1206/2001 и Регламент (ЕС) 1393/2007 и привеждането на статистическите отчетни форми на районните и окръжните съдилища в съответствие с действащите към момента Регламенти е необходимо да бъдат извършени следните промени: 
1. Районни съдилища в „Приложение 2 – Граждански дела“ в глава Частни производства – Регламенти следва да се редактира съществуващия текст под шифър 1201-1, в „Процедура по Регламент (ЕС) 2020/1784“. В „Приложение 2 – Граждански дела“ в глава Частни производства – Регламенти да се редактира съществуващия текст под шифър 1202-1, в „Процедура по Регламент (ЕС) 2020/1784“. 
	2. Окръжни съдилища в „Приложение 2 – Граждански дела I инстанция“ в глава Частни производства да се редактира съществуващия текст под шифър 1010-1 в „Молба за събиране на доказателства съгласно чл. 19 от Регламент (ЕС) 2020/1783 само при искания за: а) непосредствено събиране на доказателства; б) ползване на специални средства, запис, диск, телефон“.

	Във връзка с горното,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

10.1. Възлага на отдел „САОД“, дирекция „ИТСС“ в АВСС да изготви проект на изменение на статистическите отчетни форми на районните и окръжните съдилища във връзка с влезли в сила Регламент (ЕС) 2020/1783 и Регламент (ЕС) 2020/1784.

	10.2. След изготвяне на проекта, същият да бъде внесен в заседание на комисията за обсъждане и приемане.

11. ОТНОСНО: Писмо от г-жа Екатерина Николова - съдия при Районен съд – Благоевград относно прилагане на  Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г. и изменени с решение по протокол № 2/25.01.2022 година.
(Писмо вх. № ВСС – 5879/23.08.2022г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:  

	11.1. Изпраща писмото от г-жа Екатерина Николова - съдия в РС – Благоевград относно прилагане на Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от СК на ВСС с решение по пр. № 45/14.12.2021 г. и изм. с решение по пр. № 2/25.01.2022 г. на постоянните работни групи към КСКНСС, за изразяване на становище.

11.2. Отлага разглеждането на точката за следващо заседание на комисията.

12. ОТНОСНО: Искане от комисия „Управление на собствеността“ към ПВСС относно изразяване на становище от КСКНСС към СК на ВСС във връзка с иницииране на бъдещи структурни реформи в съдебния район на ОС – Бургас.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	12.1. Да се изпрати отговор на комисия „Управление на собствеността“ към пленума на ВСС, с което да бъде уведомена, че към настоящия момент в комисия „Съдебна карта, натовареност и съдебна статистика“ към СК на ВСС, не са обсъждани предложения за предприемане на действия по преструктуриране и оптимизиране на дейността на районните съдилища в съдебния район на ОС – Бургас.

ПРЕДСЕДАТЕЛ НА КОМИСИЯ
					„СЪДЕБНА КАРТА, НАТОВАРЕНОСТ
					И СЪДЕБНА СТАТИСТИКА”
КЪМ СК НА ВСС:  / п /

ДАНИЕЛА МАРЧЕВА